|  |  |
| --- | --- |
| Studienævnsmøde den: 13. marts 2012Til stede:Anne Mette Mørcke, Torsten Lauritzen, Mogens Andreasen, Per Höllsberg, Kristian Stengaard-Pedersen, Torben Bæk Hansen, Nina Bjerre Andersen, Lise Haubjerg Nielsen, Kim Nielsen, Henrik Hansen, David Reiss Axelsen og Sidsel Støy.Endvidere var mødt studievejleder Nis Brix Lauridsen | Referat |

# Godkendelse af dagsordenGodkendt

# Godkendelse af referat fra mødet d. 14. februar 2012 Referat godkendt med rettelser.

# Dispensationssager.

Der blev orienteret om de sager, der var afgjort siden sidste møde.

 På mødet blev der givet afslag på en ansøgning om dispensation fra semesterrækkefølgen, specifikt om at fortsætte på fysiologi, 4. semester før biokemi 3. semester er bestået.

 Endvidere var et afslag givet på studienævnsmødet d. 14. februar 2012 oppe til genbehandling på baggrund af nytilkomne informationer i sagen. Studienævnet besluttede efter vurdering af de nye oplysninger at fastholde afslaget.

 Der blev orienteret om Kvalifikationsnævnets afgørelse i en meritklagesag.

# Gennemgang af rapport vedr. undervisningsevaluering på medicin

Arbejdsgruppen har haft et ønske om at generere noget materiale, der kan bruges i planlægning, forbedring og udvikling af undervisningen. Der skelnes i rapporten mellem forskellige typer evalueringer, samt dybden af og formålet med disse. Arbejdsgruppen foreslår, at fokus flyttes fra evalueringsarbejdet i studienævnet til mere evalueringsarbejde i lærergrupperne og på kursusniveau. Der foreslås således semestervise temperaturmålinger af hvert enkelt kursus med rapportering til studienævnet fra kursusleder og institutleder og studieleder, midtvejsevaluering i hvert kursus med henblik på løbende justering af undervisningen, samt endelig en grundig evaluering af kurserne hvert femte semester med både spørgeskemaer og telefon interviews med studerende.

Rapporten blev diskuteret, og der blev fremhævet nogle fokuspunkter:

Studienævnet kunne se de gode intentioner bag rapportens anbefalinger, men måtte også konkludere, at det foreslåede system med mange evalueringer på mange niveauer fremstod noget overvældende og arbejdskrævende. Studienævnet lagde også vægt på, at de foreslåede spørgeskemaer skal forbedres betydeligt. Et forslag er, at man får nogen med professionel erfaring inden for udarbejdelsen af spørgeskemaer til at komme med et bud på en udformning af et fælles ’basis-skema’. Det foreslås også som en mulighed, at man laver en modificeret udgave af det allerede eksisterende skema, så man i stedet for at lave noget helt nyt, forbedrer et allerede eksisterende skema. Yderligere anses det som værende en klar fordel, at spørgeskemaerne er elektroniske.

Der nedsættes et udvalg bestående af Torsten Lauritzen (udvalgsformand), Kim Nielsen, Nina Andersen. Formanden inviterer yderligere medlemmer fra biomedicinske og kliniske fag. Udvalget har til opgave at revidere rapporten og komme med et nyt udkast, der kan sendes i høring.

# Sidste 9. og 10. semester på gammel ordning – kritik af mange aflysninger

Jens Christian Djurhuus har afholdt møde om situationen med afd. L, hvor der har været uforholdsmæssigt mange aflysninger. Det understreges, at aflysningerne ikke har været foretaget efter aftale med ham. Der vil nu blive rettet op på dette. De studerende opfordres til at rapportere præcist - dvs. dato og afdeling for aflysningen - ind til sekretærerne på studiekontoret, så samler de op på det og melder tilbage til AMM. Hvis der fortsat er mange aflysninger på 9. eller 10. semester, så tager hun den videre til JCD, der tager den direkte videre til afdelingerne. Enkeltaflysninger vil dog stadig kunne forekomme, og er nok uundgåelige – det være sig ved fx sygdom. Masseaflysninger kan ikke accepteres.

# Logbøger for hhv. Inflammation og Abdomen blev rundsendt

# Ny bog godkendt til undervisning i øjensygdomme”Øjensygdomme”Bek, Hjortdal og la CourFADLs Forlag

# Vedr. statusmøde om udrulningen af ny kandidatordning 1. – 3. semester.Der blev stillet spørgsmål til pensum i Hjerte – Lunge – Kar. Pensum ligger ikke fast endnu. Deadline for pensum er studienævnsmødet den 19. juni.

# Til orientering: Notat vedr. rammerne for målbeskrivelser på uddannelseselementer

# Vedr. kursusleder for tidlig klinik på 2. semester BAKlinisk lektor Steen Hvitfeldt Poulsen fra Kardiologisk afd. AUH. Steen Poulsen er tiltrådt og er i gang med planlægningen.

# Til orientering: Hæmatologi afprøver dette semester kapitlet om blodsygdomme i Basisbogen som pensumafgrænsning Erfaringerne herfra vil indgå i pensumudvalgets arbejde.

# Vedr. 2011-karaktererne for BA-opgaven og KA-specialet Diskuteres kort. Der gives generelt høje karakterer på Health.

# Uddannelsespolitisk oplæg fra Danske Regioner Diskuteres ikke yderligere i studienævnet.

# Eventuelt

* Dimittendundersøgelse efterspørges af Medicinerrådet. Undersøgelsen fremskaffes til studienævnet.
* Eksamensstatistikken for vintereksamen 2011/12 efterspørges af studienævnet.
* 2. semester konfrontationstimer: De studerende på 2. semester har 35 konfrontationstimer pr. uge (i hvert fald de første 2-3 uger) – herefter 20-25 timer pr. uge, og så forberedelse derudover. Det vurderes at være for stort et arbejdspres. Anatomirapporten er sat på til diskussion på næste SN-møde, og i forbindelse med denne diskussion, skal også timebelastningen diskuteres.
* Eksamensplanlægning fysiologi, 4. semester: Fysiologi er presset tidsmæssigt i forbindelse med eksamen, mens interim-ordningen er aktuel, da der også skal tages hensyn til afvikling af eksamen i patologi. Der er ikke fra sundhedspsykologi blevet svaret på Medicinerrådets henvendelse. Studienævnet vurderer ikke, at det kan ødelægge fysiologiundervisningen, at eksamen i sundhedspsykologi placeres midt i semesteret, umiddelbart efter undervisningen i faget stopper og en sådan løsning bør diskuteres mellem fysiologi, sundhedspsykologi og administrationen.

Studienævnsformand Anne Mette Mørcke

Uddannelsesrådgiver Karoline Engsig-Karup